RSG - Dis die een! || Leon Se Flieks || BALLERINA
Datum uitgereik: Vrydag 6 Januarie 2017
Regisseur: Eric Summer, Éric Warin
Akteurs: Elle Fanning, Dane DeHaan, Maddie Ziegler, Carly Rae Jepsen
Gradering: 8 Animasie is besig om so goed te raak, dit gee lewende aksie kompetisie. BALLERINA gaan oor ŉ weeskind (sprokies se gunsteling-karakter) wat in ŉ balletskool beland en ŉ goeie ballerina word. Maar sy het baie vyande.
Eerstens is die rekenaar-animasie van die ballettonele asemrowend. Dit is so goed, jy vergeet dat jy na tekeninge en prentjies kyk. Tweedens het die karakters meer diepte as waaraan ŉ mens gewoond is. En derdens is die storie boeiend en aangrypend. Dus sal nie net ma’s en dogters van BALLERINA hou nie. Dit is ingestel op ŉ wyer smaak as dit.
BALLERINA is ŉ pragtige rolprent, en voordat die kleingoed teruggaan skool toe, is dit die aangewese manier om hulle uit die kwaad te hou of vir oulaas te trakteer. BALLERINA is uitstekend.